एक दिन मौसम बहुत गर्म था। बाबा को चोले के अंदर छटपटाहट महसूस हो रही थी। वह तेजी से डग बढ़ाता हुआ अपने एकांत कक्ष की ओर बढ़ने लगा। गर्मी का प्रकोप कुछ ज्यादा ही था। चोले के बटनों पर हाथ चला गया। एकाध बटन खुल भी गये। वैसे एकांत कक्ष के आस-पास कॉन्फिडेंशियल व्यक्ति ही पहरे पर रहते हैं, लेकिन उस दिन जल्दबाजी में कॉन्फिडेंशियल के चोले में अन कॉन्फिडेंशियल व्यक्ति भी आ खड़े हुये। वे बाबा को भगवान समझते थे। बाबा के चोले के अंदर क्या है? इससे वे पूरी तरह अनभिज्ञ थे।